United í Evrópusæti eftir sigur á grönnunum Marcus Rashford fagnar í dag . AFP Manchester United hafði betur gegn Manchester City , 2 : 1 , er liðin mættust í grannaslag á Etihad-vellinum . Mörk United komu í fyrri hálfleik og tóskt City ekki að jafna , þrátt fyrir að vera sterkari aðilinn í seinni hálfleik . United byrjaði mikið mun betur og komst verðskuldað yfir er Marcus Rashford skoraði af öryggi úr vítaspyrnu á 23. mínútu . Aðeins sex mínútum síðar tvöfaldaði Anthony Martial forskot United og var staðan í hálfleik 2 : 0 . City spilaði mun betur í seinni hálfleik og Nicolás Otamendi skoraði verðskuldað mark á 85. mínútu er hann skallaði í netið af stuttu færi eftir hornspyrnu . City reyndi hvað það gat til að jafna metin , en allt kom fyrir ekki og United fagnaði sínum öðrum sigri í röð . Manchester United fór upp í 24 stig og fimmta sæti með sigrinum , en sætið gefur þátttökurétt í Evrópudeildinni . Manchester City er með 32 stig í þriðja sæti , 14 stigum á eftir toppliði Liverpool .